Økosystemtjenester

Økosystemtjenester er et samlebegrep for alle de grunnleggende goder og tjenester vi kan høste fra naturen. Begrepet er ifølge den norske miljøorganisasjon Sabima utviklet for å forstå sammenheng mellom tilstand i økosystemer og menneskelig velferd, og herunder være et redskap for å beregne den økonomiske verdien av naturen og dens tjenester. I så måte oppnevnte regjeringen et offentlig ekspertutvalg som skulle beregne verdien av naturmangfoldet i Norge i oktober 2011. Økosystemtjeneste som et begrep er særlig brukt innen naturforvaltning.

Økosystemtjenestene deles gjerne inn i fire kategorier:

 Forsyningstjenester  (mat, ferskvann, fisk, vilt, bær osv.)
 Reguleringstjenester  (f.eks. flom og erosjonsbeskyttelse, klimaregulering, kontroll av sykdomsfremkallende organismer)
 Støttende tjenester (f.eks. danning av jordsmonn, primærproduksjon, habitat for biomangfold)
 Kulturelle tjenester (f.eks. friluftsliv, estetikk, religion)

Referanser

Eksterne lenker  
 NOU 2013:10 Naturens goder – om verdier av økosystemtjenester 

Økologi
Miljø
Økonomi
Forskning